21.12.2022
ET
Euroopa Liidu Teataja
C 486/127
4.2.
Asjaolu, et ühtne Euroopa terviseandmeruum põhineb isikuandmete kaitse üldmäärusel, (2) andmehaldust käsitleval õigusaktil, (3) andmemääruse eelnõul (4) ja küberturvalisuse direktiivil, (5) annab kodanikele usalduse ja läbipaistvuse mõõtme.
Nende horisontaalsete raamistikega nähakse ette tervisesektoris kohaldatavad eeskirjad (sealhulgas turvameet­ med).
Siiski tuleb arvestada, et terviseandmed on eriti tundliku iseloomuga ja seda tuleb asjakohaselt käsitleda.
4.3.
Enam kui pooltel liikmesriikidel puuduvad konkreetsed õigusaktid elektrooniliste terviseandmete korduskasutamise kohta näiteks teadusuuringute, poliitikakujundamise või regulatiivsetel eesmärkidel ning nad tuginevad isikuandmete kaitse üldmääruse üldsätetele, kasutades sageli terviseandmete töötlemiseks nõusolekut (6).
Sellise olukorra tõttu on terviseandmete korduskasutamine piiratud.
Kõigil liikmesriikidel ei ole terviseandmetele juurdepääsuga tegelevat pädevat asutust, kuid seal, kus selline asutus on olemas, kasvab kiiresti taotluste arv terviseandmete kasutamiseks teadusuuringutes või poliitikakujundamise projektides (7), mis näitab huvi sellise süsteemi vastu ja alla surutud nõudluse taset.
Komitee tunnustab kõnealust kontseptsiooni ning leiab, et see toetab ka vajadust sellise strateegia järele.
4.4.
Ühtse Euroopa terviseandmeruumiga avatakse uuenduslikud lähenemisviisid vähktõvejuhtumite registreerimisele koos võimalike alternatiividega, et koguda õigeaegset ja asukohaga seostatud teavet erinevate vähiliikide kohta.
Selle abil võib saada reaalajas ülevaate vähkkasvajate olukorrast kogu ELis.
Samal ajal saab sellega kindlaks teha suundumused, erinevused ja ebavõrdsuse liikmesriikide ja piirkondade vahel.
4.5.
Oluline on, et see hõlbustaks probleemide ja selliste konkreetsete tegevusvaldkondade kindlakstegemist, mis vajavad investeeringuid ja muid meetmeid ELi, riiklikul ja piirkondlikul tasandil.
Samuti muudab see vähktõve sõeluuringud ja ravi sihipärasemaks, tõhusamaks ja kättesaadavamaks.
4.6.
Küberturvalisus on inimeste elus kesksel kohal.
Tehnoloogiast saadav kasu on tohutu ja kui see on seotud inimeste andmetega, on potentsiaal veelgi suurem, kuid see kehtib ka riski kohta kaotada oluline ja väärtuslik teave.
Komitee on teadlik kaasnevatest riskidest ja hiljutised näited eri liikmesriikides nõuavad meetmete võtmist.
Väga oluline on kooskõlastatud strateegia küberpiraatluse vastu võitlemiseks ja küberturvalisuse suurendamiseks.
Ilma sedalaadi investeeringuteta on ettepanek kasutu.
5.
Juhtimine, rahastamine ja koostoime tervishoiupoliitika muude meetmetega 5.1.
Komitee on kindlalt veendunud, et see projekt on võimalus suurendada ELi mõjuvõimu ning saada kasu suurematest õigustest ja kaitsemeetmetest seoses ELi terviseandmetega.
Eeldatakse, et juurdepääs terviseandmetele ja nende jagamine teiste tervishoiutöötajatega peaks muutuma lihtsamaks, samu uuringuid ei pea tarbetult uuesti tegema.
Samal ajal hõlbustab parem juurdepääs kvaliteetsetele koostalitlusvõimelistele andmetele ka innovatsiooni ning uute ravimeetodite, uute vaktsiinide ja personaalmeditsiini väljatöötamist.
Seepärast on nende eesmärkide saavutamiseks vaja kõigi sidusrühmade – riiklike tervishoiusüsteemide, valitsuste, kodanike, poliitikakujundajate ja teavitajate – vahelist nõuetekohast koordineeri­ mist.
5.2.
Komitee nõustub, et digiüleminekusse investeerimine tähendab investeeringut paremasse tervishoidu ja liikmesriikide tervishoiusüsteemide vastupanuvõimesse.
Siiski viitab komitee ka sellele, et liikmesriigid võiksid Euroopa rahastamiskavade pakutavaid ressursse paremini ära kasutada, eelkõige taaste- ja vastupidavusrahastut, mis on Euroopa taastekava „NextGenerationEU“ peamine tugisammas, mille eesmärk on pakkuda liikmesriikidele rahalist abi, et võidelda COVID-19 pandeemia majandusliku ja sotsiaalse mõjuga ning muuta Euroopa majandus tulevastele šokkidele vastupidavamaks.
(2) (3) (4) (5) (6) (7)
ELT L 119, 4.5.2016, lk 1.
ELT L 152, 3.6.2022, lk 1.
Ettepanek: Euroopa Parlamendi ja nõukogu määrus ühtlustatud õigusnormide kohta, millega reguleeritakse õiglast juurdepääsu andmetele ja andmete kasutamist (andmemäärus); COM/2022/68 final.
ELT L 194, 19.7.2016, lk 1.
Hansen J. jt, „Assessment of the EU Member States' rules on health data in the light of GDPR“, kättesaadav aadressil https://ec.europa.
eu/health/system/files/2021-02/ms_rules_health-data_en_0.pdf.
Ettepanekule lisatud mõjuhinnangu kohaselt (lk 15), avaldatakse peagi.